
Naslov: Prvomajska proslava na Javorovici
Napoved za voditelja:

Tudi na Javorovici nad Šentjernejem vsako leto pripravljajo zelo obiskano prvomajsko proslavo, na katerih proslavljajo praznik dela in obujajo spomine na tragične dogodke, ki so se zgodili v tem kraju med drugo svetovno vojno. Letos je bilo to srečanje že 70. po vrsti, čeprav so nekateri že glasno razmišljali, da ga ne bi več pripravljali. Vendar je obveljala tradicija, kljub temu pa je bila letošnja proslava malo drugačna kot doslej, kar nekaterim ni bilo najbolj po godu. To so pokazali tudi z manjšim obiskom.
T- Z Javorovice GORAN ROVAN /

X- Snemalec in montažer Tomi Naglič /

Na Prvomajski proslavi na Javorovici se je danes zbralo manj ljudi kot običajno. Evropski poslanec Franc Bogovič je v svojem govoru med drugim poudaril, da 1. maj ni samo praznik dela, praznik jutranjih budnic in druženja, ampak da je treba ob tem jasno povedati:
T- FRANC BOGOVIČ /
X- evropski poslanec, slavnostni govornik /

»Da imamo dovolj kraje skupnega premoženja, da je bilo v Sloveniji dovolj politike, ki razdvaja slovenski narod, da je bilo dovolj politike, ki svoj obstoj ohranja z ideološkim bojem, da za boljšo Slovenijo ne potrebujemo spremembo družbenega sistema,

ampak da želimo Slovenijo razviti v moderno evropsko državo.«
V šentjernejski občini so nekateri letos celo razmišljali, da te proslave sploh ne bi bilo.
T- RADKO LUZAR /
X- župan občine Šentjernej /

»Nismo razmišljali, da proslave ne bi bilo, glejte proslava mora biti, tradicija je že dolgoletna. Sam je pa mogoče v drugačni obliki, kjer je ta proslava pač cenejša, mogoče racionalna. Ker to tud od nas ljudje pričakujejo pravzaprav.«
Na proslavi se vsako leto spomnijo tudi poboja 107 partizanov. Zato je bila tudi danes na njej edina še preživela borka, 93 letna Malči Jakša.
T- MALČI JAKŠA - MIŠA /
X- borka 4. bataljona Cankarjeve brigade /

»Spominjamo se na hudo borbo, ki je bila 16. marca leta 44. In takrat nas je ostalo 13 iz celga bataljona  in sem samo jaz edina zdej, da sem še ostala.« 
In zakaj prihajajo ljudje vsako leto množično na Javorovico?
T- MARIJA BERK /
»Ta prvi maj je glih, kako bi rekla, nekaj krasnega za to obeležje tukaj, ne.«

T- JANEZ MUHVIČ /

»Prihajam zaradi delavskega praznika, zaradi tega, da se najdemo tisti, ki smo si najbolj blizu. Dans mamo fašizem, ko ga še nikol ni blo. Jutri bo še hujše. Tako se ne dela z ljudmi.«
Seveda pa je prvomajska proslava za mnoge tudi priložnost za druženje, obujanje spominov in tudi za sprostitev.

